На основу члана 69, 70. и 72. став 1. тачка 1. Закона о јавним набавкама („Сл. гласник РС”, брoj 116/08):

„**ЈУП ИСТРАЖИВАЊЕ И РАЗВОЈ” ДОО**

**11000 Београд, Немањина 22-26**

објављује

**ЈАВНИ ПОЗИВ**

**ЗА ПОДНОШЕЊЕ ПОНУДА У ОТВОРЕНОМ ПОСТУПКУ ЗА ЈАВНУ НАБАВКУ ИЗВОЂЕЊЕ РАДОВА НА ИЗГРАДЊИ ЗГРАДЕ ДЕПАРТМАНА ЗА ГРАЂЕВИНАРСТВО ФТН КАО I ФАЗЕ НАУЧНО-ТЕХНОЛОШКОГ ПАРКА УНИВЕРЗИТЕТА У НОВОМ САДУ**

У складу са Законом о јавним набавкама (,,Сл.гласник РС”, број 116/08), Законом о потврђивању Финансијског уговора (Истраживање и развој у јавном сектору) између Републике Србије и Европске инвестиционе банке (,,Сл.гласник РС”, број 5/10) и Уговором о финансирању и управљању пројектима изградње Централне зграде и Технолошког парка Универзитета у Новом Саду (број 451-03333/2010), у сарадњи са Министарством просвете и науке, Покрајинским секретаријатом за науку и технолошки развој АП Војводине, Универзитетом у Новом Саду – Факултет техничких наука и Европском инвестиционом банком, ЈУП Истраживање и развој доо је донело одлуку о покретању поступка јавне набавке за Извођење радова на **изградњи зграде Департмана за грађевинарство ФТН као I фазе Научно-технолошког парка Универзитета у Новом Саду**, број О/2-2011.

Наручилац је дана 04. фебруара 2011. године објавио Претходни распис о намери да спроведе поступак јавне набавке („Сл. гласник РС”, број 06/11).

Опис предмета јавне набавке: Извођење радова на **изградњи зграде Департмана за грађевинарство ФТН као I фазе Научно-технолошког парка Универзитета у Новом Саду ближе одређених делом II Конкурсне документације – Техничке карактеристике.**

Право учешћа имају сва физичка и правна лица која испуњавају услове из члана 44. Закона о јавним набавкама. Испуњеност наведених услова понуђач доказује на начин предвиђен чланом 45. Закона. Услови које сваки понуђач треба да испуни као и начин на који се доказује испуњеност услова су ближе одређени конкурсном документацијом.

Критеријум за избор најповољније понуде је најнижа понуђена цена.

Наручилац у складу са чланом 24. став 1. тачка 8. Закона о јавним набавкама, најављује могућност доделе уговора првобитном извођачу у случају да се јави потреба за извођењем нових радове који би представљали понављање сличних радова који су предмет ове јавне набавке

Конкурсна документација се може преузети на адреси: ЈУП Истраживање и развој доо, 11000 Београд, Макензијева бр.24, сваког радног дана од дана објављивања јавног позива у времену од 12 до 16 часова уз подношење овлашћења за преузимање конкурсне документације и доказ о уплати 5.000,00 динара на име трошкова умножавања и достављања конкурсне документације која су неповратна. Уплата се врши на рачун ЈУП Истраживање и развој доо број 205-160097-44, шифра плаћања 221, позив на број О/2-2011. Понуђачима који упуте захтев за достављање Конкурсне документације, иста ће бити послата поштом о трошку понуђача без преузимања одговорности за губитак или кашњење.

Заинтересовано лице има право увида у конкурсну документацију, на месту и у времену предвиђеном за преузимање конкурсне документације.

Понуде се достављају путем поште на адресу ЈУП Истраживање и развој доо, ул. Макензијева бр. 24, 11000 Београд или лично сваког радног дана од 10 до 16 часова на исту адресу.

Понуђач је дужан да понуде достави у две одвојене запечаћене коверте „Оригинал“ и „Копија“ које ће бити запечаћене у спољној коверти.

Крајњи рок за достављање понуда је 16. мај 2011. године до 12.00 часова.

Понуде које стигну после рока наведеног у претходном ставу сматраће се неблаговременим. Неблаговремене понуде се неће отварати и по окончању поступка отварања ће бити враћене понуђачу, са назнаком да је понуда поднета неблаговремено.

Јавно отварање понуда ће се обавити 16. маја 2011. године, у 13.00 часова у просторијама ЈУП Истраживање и развој доо, ул. Макензијева бр. 24 Београд, уз присуство овлашћених представника понуђача.

Оквирни рок за доношење Одлуке о избору најповољније понуде је 15 (петнаест) дана од дана отварања понуда.

Додатне информације о наведеној набавци се могу добити сваког радног дана на број телефона 065 /2009 110 у времену од 12 до 16 часова.